— Huabokerek e'ketpaktaj huadakda o'ka'mey . ¿ Be'a ya'yareame' ? ¿ Be'ed hua'ate o'kay ? Kenda e'nopo̱e̱ta' e'paknayo daka' yan'pe̱e̱' . Yan'nopo̱e̱' . Aya' Israel aratbut kanoknopo̱e̱' . Jesús Nazareteri o'paknok o'yarudme' kenbokerek e'yarede' huadakso̱'da i̱yo̱da o'bo . Ke'na e'ketpak o̱'i̱ka'uyate . Jesucristotaj hue̱ypa cruzte opuda̱ bo'arakme'ne . Diosa e'bueyde'te o'noyhuada̱me'te . Jesús konig jak huaka' huid o̱'e̱ . Huidte jak onhuad . Opud Jesústaj nigpe̱e̱hue' mo'i̱kame'po jak huaka' huid mo'enme'te . Jesúste aya' jakda o'bahua' . Aratbutanayo oroen dakhuea' e'ka' nopo'tihuekehue'dik mo'i̱ka'ne . Aratbutanayo onte'ti Diosere noeanhuahuikahue'dik mo'i̱ka'ne . Jesucristoayo'da nopo'tihueke'dik mo'e̱ne . Jesucristoayo'da onte'ti Diosere noeanhuahuika'dik mo'e̱ne . Huakka' jak huairitaj kenpa'ti huatone' huairitaj ijjay . — Diosen Noki̱re̱ga̱ Pedrotaj o'nopo̱e̱a̱'nok Pedroa o'mana'uyate .
